John Kumah

**John Ampontuah Kumah** (bɛ dɔɣi o la silimiin goli 4 August 1978) ka o nyɛ Ghana siyaasa nira, daabia, pasta mini looya. O daa niŋ la  Chief Executive Officer n-ti "National Entrepreneurship and Innovation Programme (NEIP)" hali ka bɛ daa naan yi ti piigi o jintɔra n-ti Ejisu constituency yuuni 2020 Ghana piibu piibu ka o zani ti New Patriotic Party (NPP).

## O piligu mini shikuru baŋsim bɔbu
John nyɛla bɛ ni dɔɣi so silimiin goli 4 August 1978. O zooi la Ejisu Odaho, pukpari tiŋa din be Ejisu municipality, Ashanti Region,Ghana. Kuma chaŋ la shikuru yuli booni Opoku Ware School, Kumasi n-ti karim o siiniya haai shikuru. O daa tuɣi ya chaŋ University of Ghana (Legon) yuuni 1997 ka daa deei "Bachelor of Arts in Economics with Philosophy" shɛhira gbaŋ. Silimiin goli 2009, o daa deei shɛhira gbaŋ yuli booni "MBA (Finance)" shikuru yuli booni,GIMPA. O daa lahi deei "Degree in Law (LLB)" shikuru yuli booni "University of Ghana" nima sani n-ti pahi "Professional Law Degree (BL)" shikuru yuli booniGhana School of Law nima sani.O daa lahi deei "Post Graduate Diploma in Applied Business Research" shikuru yuli booni "Nobel International Business School" nima sani yuuni 2019.

Silimiin goli November 2020, John Ampontuah Kumah daa deei "Doctorate in Business Innovation" Swiss Business School din be Switzerland nima sani. O daa lahi deei "Masters in Applied Research (Business Innovation)" lala shikuru ŋɔ ni.

## Tuma
Yuuni 2013, bɛ daa deei gi o o n-niŋ "Ghana Bar"ka o niŋ looya n-ti Supreme Court of Ghana. Bani n-kpa "Managing Partner of Aduaprokye Chambers", zalikpana yaɣili din be Adabraka. O lahi nyɛla ŋun pili Majak Associates Ltd, tandi mɛbu mini pala malibu kompini, pɔi ka  bɛ naan yi piigi o CEO n-ti NEIP yuuni 2017. John Ampontuah Kumah mali toondaan tali nin-neesim n-gari yuun pia ni anu, tɛhi pala, binyari pala mini tuun pala nambu, ni bipola lɛbiginsim tab'soŋ.

## Siyaasa
Yuuni 2020, John Kumah daa yina ti bɔ jintɔri tali Ejisu constituency n-ti New Patriotic Party (NPP). Kumah nyɛla "Deputy Minister of Finance" saha ŋɔ.

### Komitii-nima
Kumah n-nyɛ daanbalo paa n-ti "Constitutional, Legal and Parliamentary Affairs Committee" ka lahi be "Appointments and Subsidiary Legislation committees" ni.

## O biɛhigu
John paɣa n-nyɛ Apostle Mrs. Lilian Kumah ŋun nyɛ pasta ka daa kpa "Disciple of Christ Ministries Worldwide". Bɛ mali la bidɔɣirisi niriba ayɔbu n-ti pahi bi'tɔhira ban pahi.

## Kpaŋ maŋa mini pina
John Kumah daa nyɛla bɛ ni piigi so ŋun kpaŋdi o maŋa pam yuuni 2018ka bɛ daa kali o pahi Akufo Addo gɔmnanti ni daa    piigi shɛba ninvuɣi pishi ka bɛ mali jilima ni ninsalisili pam yuuni  2019.

John Kumah nyɛla bɛ ni daa piigi so ka o kpaŋ maŋa galisi pam CEO tuma puuni. "Africa Centre for Integrity and Development (ACID)", daa ti John Kumah pini zaŋ tuma jɛndi o kpaŋ maŋa din gahim CEO tuma polo silimin goli June 20.

Lawyer John Kumah daa lahi deei pini shɛli Alizumma dali  23rd of August ka di nyɛ o kpaŋ maŋa zaŋ chaŋ "CEO and Influential Transformational Leader", GEHAB Events nima n-daa ti o li

All African Student Union (AASU)  daa duhi "Chief Executive of National Entrepreneurship and Innovative Plan -NEIP" yuli bɛ di daa yɛn niŋ "6th summit in Ghana" zaŋ chaŋ o kpaŋ maŋa ni shikuru bihi nimmohi ti tabili daabiligu.

## Soŋsim tibu
Silimiin goli August 2022, Kumah daa yo sama n-ti ban daa nya gamo pala zuɣu mi niriba siɣim bunu. Bani n-daa nyɛ Peter Mensah mini Moses Addai.

## Kpibu
Kumah kpila o yuun pihinahi ni anu Anashaara goli 7 March 2024, Ghana, di ni daa niŋ ka doro gbaagi o saha bihi sunsuuni.

## Kundivihira